Na temelju članka 3. Zakona o plaćama u lokalnoj i područnoj (regionalnoj) samoupravi („Narodne novine“, broj: 28/10 i 10/23) i članka 31. Statuta Općine Povljana („Službeni glasnik Zadarske županije“, broj: 13/21 i 11/23, i „Službeni glasnik Općine Povljana“, broj: 1/2025), Općinsko vijeće Općine Povljana, na svojoj 6. (šestoj) sjednici, održanoj dana 22. svibnja 2026. godine donijelo je

ODLUKU o II. (drugoj) izmjeni
Odluke o plaći, naknadi za rad i drugim pravima iz rada općinskog načelnika Općine Povljana

Članak 1.
U Odluci o plaći, naknadi za rad i drugim pravima iz rada općinskog načelnika Općine Povljana („Službeni glasnik Zadarske županije“, broj: 10/22 i „Službeni glasnik Općine Povljana“, broj: 1/2025 – I. (prva) izmjena Odluke) (dalje u tekstu: Odluka), mijenja se članak 5., te sada glasi:
„Za vrijeme obavljanja dužnosti, općinski načelnik koji dužnost obavlja profesionalno, osim prava na plaću i staž osiguranja, ostvaruje:
· prava iz mirovinskog i zdravstvenog osiguranja sukladno posebnim propisima;
· pravo na naknadu stvarnih materijalnih troškova nastalih u vezi s obnašanjem dužnosti, kao što su: putni i drugi troškovi nastali u vezi s obnašanjem dužnosti, troškovi prijevoza, troškovi dnevnica za službeno putovanje, troškovi noćenja, kao i drugi troškovi vezani za službeno putovanje; 
· pravo na novčanu naknadu za podmirenje troškova prehrane (topli obrok) u visini godišnjeg neoporezivog iznosa sukladno posebnim propisima, a koja se isplaćuje u jednakim mjesečnim iznosima;
· pravo na korištenje službenog automobila, službenog mobitela i službenog prijenosnog računala u vlasništvu Općine Povljana, a sukladno aktima Općine Povljana.“

Članak 2.
Ova Odluka o II. (drugoj) izmjeni Odluke o plaći, naknadi za rad i drugim pravima iz rada općinskog načelnika Općine Povljana, stupa na snagu osmog dana od dana objave u „Službenom glasniku Općine Povljana“, a primjenjuje se počevši s plaćom za mjesec svibanj 2026. godine, koja se isplaćuje u mjesecu lipnju 2026. godine.

